Жувенал Хабијаримана (8. март 1937 — 6. април 1994) је био руандски Хуту политичар, председник Руанде од 1973. до смрти која се десила када је његов авион оборен 1994. године. Хабијаримана је рођен у Гисењи на северу Руанде у истакнутој Хуту породици. Његово убиство распламсало је етничке тензије у региону и почетак Геноцида у Руанди. Одговорност за напад је остала неразјашњена, али његово убиство се користило као повод за геноцид Хутуа над Тутсима.